Publication: Magyar Közlöny
Issue: MK-1998-24 (Year: 1998, Number: 24)
Era: 1990-2004
Section: 
Paragraph Index: 258

c) a hagyományos magyar népművészet körébe tartozó kézműipari textiltermékek, amelyeket a Magyarország és Törökország közös megegyezésével összeállított mellékelt lista határoz meg. A mentesség csak a szállító Fél illetékes hatósága által a „C” Függelékhez csatolt mintának megfelelően kiállított bizonyítvánnyal ellátott termékekre adható. Ezeket a bizonyítványokat, amelyeknek meg kell jelölniük a mentesség alapját képező indokokat, az importáló Fél illetékes hatóságai elfogadják, amennyiben meggyőződnek arról, hogy az érintett termékek megfelelnek az ebben a Függelékben megjelölt feltételeknek. A c) bekezdésben említett termékekre kiállított bizonyítványokon világosan fel kell tüntetni a „FOLKLORE” bélyegzőt. Az ilyen termékek természetével kapcsolatos véleményeltérés esetén, egy hónapon belül konzultációt kell tartani az eltérések feloldása céljából. Abban az esetben, ha az e Függelék alá eső termékek valamelyikének importja olyan arányokat érne el, amelyek Törökországon belül nehézségeket okoznának, amint lehetséges a Jegyzőkönyv 14. Cikkében előirányzott eljárás szerint konzultációkat kell kezdeni Magyarországgal a helyzet megoldása érdekében, ha szükséges, mennyiségi keretek elfogadásával.

Source: https://magyarkozlony.hu/hivatalos-lapok/f0035ff15e2c36c76015a03851d159c79bdd12fc/dokumentumok/c75e77099b1c29dfc46154833281b28374adeab2/letoltes